ดูแลหนังศีรษะ ปรับเปลี่ยนการใช้ชีวิต ปรับเปลี่ยนวิธีการดูแลเส้นผม
เหาเป็นปัญหาน่ากวนใจที่ไม่มีใครอยากเจอ แต่ปัญหาเหานี้สามารถกำจัดได้อย่างง่ายดาย วานให้ใครสักคนตรวจหาดูว่ามีเหาหรือไข่เหาเกาะแน่นบริเวณโคนผมหรือไม่ อาการคันที่เกิดขึ้นเมื่อถูกเหารังควานเกิดจากการที่ผิวหนังมีปฏิกิริยากับน้ำลายของเหา  ในการกำจัดเหา ให้ใช้แชมพูยาตามคำแนะนำบนบรรจุภัณฑ์ และนำผ้าปูที่นอนและเสื้อผ้าทั้งหมดไปซักให้สะอาด สำหรับสิ่งของที่ไม่สามารถนำไปซักได้ ให้นำไปซักแห้งแทน (เช่น ตุ๊กตายัดนุ่น) ดูดฝุ่นบนพรมและเฟอร์นิเจอร์ที่หุ้มเบาะ นำอุปกรณ์จัดแต่งทรงผม (เช่น หวี แปรง ยางรัดผม กิ๊บติดผม เป็นต้น) ไปแช่ในแอลกอฮอล์หรือแชมพูยานาน 1 ชั่วโมง ในระหว่างหน้าร้อน โดยเฉพาะอย่างยิ่งในช่วงแรกๆ ที่มีแดดจัด หนังศีรษะของคุณจะเกิดอาการไหม้แดดได้ง่าย และเมื่อผิวที่ถูกแดดเผาเริ่มฟื้นฟูดีขึ้น หนังศีรษะของคุณก็จะเริ่มมีอาการคัน คุณสามารถบรรเทาอาการคันนี้ได้โดยใช้แชมพูหรือครีมนวดผมจากว่านหางจระเข้ หากคุณรู้ว่าจะต้องอยู่กลางแดดเป็นเวลานานกว่าชั่วโมง ให้สวมหมวกหรือทาครีมกันแดดบนหนังศีรษะของคุณ หากคุณมีผมที่ยาว อย่ารวบผมในขณะที่ผมยังเปียกอยู่ ควรปล่อยให้ผมของคุณแห้งสนิทก่อนแล้วจึงรวบผมขึ้น การหมกผมที่เปียกชื้นบนหนังศีรษะตลอดทั้งวันจะก่อให้เกิดอาการคันได้ และในทำนองเดียวกัน คุณอาจต้องเช็ดผมและหนังศีรษะให้แห้งหลังออกแดดเป็นเวลานานหลายชั่วโมง และเมื่อคุณอยู่กลางแดดเป็นเวลานานจนกระทั่งเหงื่อเริ่มออกบนหนังศีรษะ การขับเหงื่อนี้ก็เป็นสาเหตุทำให้หนังศีรษะเกิดการคันได้เช่นกัน โรคสะเก็ดเงินเป็นโรคผิวหนังเรื้อรังที่เกิดจากการแบ่งตัวเร็วกว่าปกติของเซลล์ผิว และทำให้เกิดเป็นปื้นนูนแดงขึ้นมา ซึ่งการสะสมของเซลล์ผิวส่วนเกินจะก่อให้เกิดอาการคันและความเจ็บปวดได้ โรคสะเก็ดเงินสามารถรักษาให้หายได้ด้วยยาทาเฉพาะที่หรือแชมพูยาที่ประกอบด้วยกรดซาลิไซลิก หากกำลังสงสัยว่าคุณเป็นโรคสะเก็ดเงิน ให้ลองปรึกษาแพทย์ทั่วไปหรือแพทย์ผิวหนัง แพทย์จะสั่งจ่ายยาทาหรือแชมพูยาหรือแนะนำผลิตภัณฑ์ที่ไม่ต้องมีใบสั่งจ่ายยาให้กับคุณ หากอาการคันยังคงเกิดขึ้นอย่างต่อเนื่อง นั่นอาจเป็นสัญญาณของโรคผิวหนังที่รุนแรงยิ่งขึ้น เช่น โรคงูสวัด การติดเชื้อราที่ผิวหนังอย่าง Tinea Amiantacea หรือ Lichen Planopilaris โรคผิวหนังอักเสบ หรือโรคกลาก อาการที่มักเกิดขึ้นของโรคดังกล่าวเกือบทั้งหมดนี้คือการตกสะเก็ดหรือมีของเหลวไหลซึมบนหนังศีรษะหรือผื่นที่เกิดขึ้นอย่างเห็นได้ชัด ลองปรึกษาแพทย์ แพทย์ของคุณจะทำการวินิจฉัยโรคและสั่งจ่ายยาที่เหมาะสมกับการรักษา หนังศีรษะของคุณจำเป็นต้องระบายอากาศเช่นเดียวกับผิวหนังส่วนอื่นๆ เพื่อให้มีสุขภาพดี หากคุณสวมหมวกตลอดเวลาหรือสวมวิกผมอยู่บ่อยครั้ง หนังศีรษะของคุณอาจระบายอากาศไม่เพียงพอ ส่งผลให้เกิดอาการคันบนหนังศีรษะได้ หากคุณสังเกตเห็นว่าอาการคันจะเกิดมากขึ้นเมื่อคุณสวมหมวกหรือวิกผม ให้ถอดหมวกหรือวิกผมออกและปล่อยหนังศีรษะของคุณได้ระบายอากาศ การขาดน้ำสามารถส่งผลกระทบต่อผิวหนังของคุณ และผิวหนังที่ได้รับน้ำไม่เพียงพอจะเริ่มแห้งและมีอาการคัน นอกจากการคงความชุ่มชื้นบนเส้นผมโดยการใช้แชมพูที่ช่วยรักษาความชุ่มชื้นและไม่ทำให้ผมแห้งแล้ว คุณยังสามารถเพิ่มความชุ่มชื้นบนหนังศีรษะได้ด้วยการหลีกเลี่ยงภาวะการขาดน้ำของร่างกาย ลองปรึกษาแพทย์ แพทย์ของคุณจะแนะนำปริมาณน้ำที่คุณควรดื่มในแต่ละวันเมื่อเทียบกับอายุและน้ำหนักตัว โดยเฉลี่ยแล้วผู้ใหญ่ทั้งเพศชายและเพศหญิงควรดื่มน้ำอย่างน้อยวันละ 13 แก้ว (3 ลิตร) และ 9 แก้ว (2.2 ลิตร) ตามลำดับ ความเครียดและความกังวลจะส่งผลเสียต่อร่างกายของคุณ รวมถึงก่อให้เกิดผลกระทบต่อหนังศีรษะด้วย หากคุณมีอาการคันตามใบหน้าและลำคอทั้งที่ไม่มีผื่นคัน ความเครียดและความกังวลอาจเป็นสาเหตุหลักที่ก่อให้เกิดอาการเหล่านี้ก็เป็นได้ วิธีง่ายๆ ที่จะช่วยขจัดความเครียดและความกังวลในแต่ละวันมีดังนี้  ใช้เวลากับครอบครัวและเพื่อนให้มากขึ้น พูดคุยกับเพื่อนสนิทหรือนักบำบัดโรคเกี่ยวกับความเครียดและความกังวลของคุณ ทำกิจกรรมที่ช่วยให้จิตใจสงบอย่างโยคะหรือการทำสมาธิ งดใช้งานหน้าจอ (มือถือ คอมพิวเตอร์ โทรทัศน์ แล็ปท็อป) ประมาณ 1 ชั่วโมงก่อนเข้านอน แชมพูและครีมนวดผมที่ล้างออกไม่หมดอาจเหลือตกค้างอยู่บนหนังศีรษะและก่อให้เกิดอาการคันได้ ลองเปลี่ยนแชมพูและครีมนวดผม โดยเน้นผลิตภัณฑ์ที่ประกอบด้วยส่วนผสมจากธรรมชาติ เช่น น้ำมันทีทรี น้ำมันมะพร้าว น้ำมันโจโจ้บา หรือซิงก์ ไพริไธออน มองหาแชมพูที่ดีต่อสุขภาพผมได้ตามซูเปอร์มาร์เก็ตหรือร้านอาหารเพื่อสุขภาพ น้ำหอมในผลิตภัณฑ์ดูแลเส้นผมเป็นสาเหตุทำให้เกิดการระคายเคืองบนหนังศีรษะและก่อให้เกิดอาการคันได้ ลองมองหาผลิตภัณฑ์ที่ระบุไว้บนฉลากว่า “ปราศจากน้ำหอม” หากคุณไม่สามารถหาซื้อผลิตภัณฑ์ที่ปราศจากน้ำหอมได้ ให้มองหาผลิตภัณฑ์ที่ระบุว่า “ไฮโปอัลเลอร์เจนิก” แทน คุณยังสามารถเลือกใช้ผลิตภัณฑ์ดูแลเส้นผมสำหรับเด็กหรือผู้ที่มีผิวแพ้ง่าย หวีหรือแปรงผมวันละ 2-3 ครั้งเพื่อกระจายน้ำมันธรรมชาติให้ทั่วหนังศีรษะ การแปรงผมด้วยแปรงที่สะอาดและนุ่มมีส่วนช่วยในการกระตุ้นการไหลเวียนของเลือดและกระจายน้ำมันธรรมชาติ ช่วยให้อาการคันหนังศีรษะบรรเทาลง แปรงผมเบาๆ เนื่องจากการแปรงผมอย่างรุนแรงอาจครูดถูกหนังศีรษะหรือก่อให้เกิดการระคายเคือง ทำให้อาการคันหนังศีรษะแย่ลงได้ การหลีกเลี่ยงไม่ให้แอลกอฮอล์สัมผัสถูกหนังศีรษะเป็นวิธีที่ช่วยลดรังแค (ซึ่งเป็นสัญญาณของอาการคันหนังศีรษะ) ได้อย่างมีประสิทธิภาพ ผลิตภัณฑ์ดูแลเส้นผมที่ประกอบด้วยแอลกอฮอล์ในปริมาณมากยังก่อให้เกิดอาการคันและเจ็บหนังศีรษะ (หรือทำให้อาการที่มีอยู่แล้วแย่ลง) เช่น เอ็กซีมา ซีบอเรีย หรือซีบอร์ริค เดอร์มาไตติส แอลกอฮอล์มีคุณสมบัติในการทำให้แห้ง จึงทำให้หนังศีรษะแห้งและเป็นสาเหตุทำให้เกิดอาการคันอย่างรุนแรง น้ำมันมะพร้าวจะสร้างเกาะป้องกันที่ช่วยกักเก็บความชุ่มชื้น จึงช่วยบรรเทาอาการคันหนังศีรษะได้อย่างมีประสิทธิภาพ ชโลมน้ำมันมะพร้าวเล็กน้อยบนหนังศีรษะที่สะอาด (หลังสระผมเสร็จแล้ว) และทิ้งไว้อย่างน้อยครึ่งชั่วโมง จากนั้นล้างออกให้สะอาดด้วยแชมพูสูตรปราศจากน้ำหอม ทำตามขั้นตอนนี้สัปดาห์ละ 3 ครั้ง อีกวิธีหนึ่งคืออุ่นน้ำมันมะพร้าวให้ละลายและผสมกับแชมพูก่อนนำไปสระผม
กำจัดเหาด้วยแชมพูยา. ใช้ว่านหางจระเข้เพื่อบรรเทาอาการไหม้แดด. เช็ดผมให้แห้งหลังอาบน้ำเสร็จ. ใช้ยาทาเฉพาะที่เพื่อกำจัดโรคสะเก็ดเงินบนหนังศีรษะ. ปรึกษาแพทย์ผิวหนังหากอาการคันยังไม่ดีขึ้น. ปล่อยให้หนังศีรษะเปิดโล่งบ้างในบางครั้ง. ดื่มน้ำอย่างเพียงพอ. จัดการความเครียดและความกังวลเพื่อลดอาการคัน. เปลี่ยนไปใช้แชมพูสูตรธรรมชาติยิ่งขึ้น. เลือกซื้อผลิตภัณฑ์ดูแลเส้นผมที่ปราศจากน้ำหอม. หมั่นหวีหรือแปรงผมเป็นประจำ. หยุดใช้ผลิตภัณฑ์ดูแลเส้นผมที่ประกอบด้วยแอลกอฮอล์. ใช้น้ำมันมะพร้าวดูแลหนังศีรษะ.
https://www.wikihow.com/Get-Rid-of-an-Itchy-Scalp https://www.wikihow.com/Get-Rid-of-an-Itchy-Scalp https://www.wikihow.com/Get-Rid-of-an-Itchy-Scalp
Caring for Your Scalp Altering Your Lifestyle Improving Your Hair Care Routine